b'\n_START_ARTICLE_\nFlinders Island\n_START_PARAGRAPH_\nFlinders Island er ei \xc3\xb8y i Bass-stredet mellom Tasmania og det australske fastlandet. Den ligger 20 kilometer fra Cape Portland som er det nord\xc3\xb8stlige punktet p\xc3\xa5 Tasmania. Den er den st\xc3\xb8rste \xc3\xb8ya i Furneaux-\xc3\xb8ygruppen.\n_START_SECTION_\nHistorie\n_START_PARAGRAPH_\nFlinders Island ble bosatt for minst 35\xc2\xa0000 \xc3\xa5r siden da Bass-stredet var t\xc3\xb8rrlagt. Befolkningen forsvant for 4500 \xc3\xa5r siden da El Nino klimaforandringer forandret n\xc3\xa6ringsgrunnlaget._NEWLINE_Deler av Furneaux \xc3\xb8ygruppen ble f\xc3\xb8rst kartlagt i 1773 av den britiske oppdageren Tobias Furneaux som var kaptein p\xc3\xa5 HMS \xc2\xabAdventure\xc2\xbb en av st\xc3\xb8tteskipene p\xc3\xa5 James Cooks andre ekspedisjon. I 1798 ble \xc3\xb8ygruppen helt kartlagt av oppdageren Matthew Flinders han gjennomf\xc3\xb8rte senere enn omseiling av Tasmania og beviste at Tasmania var en \xc3\xb8y og ikke tilknyttet det australske fastlandet._NEWLINE_De f\xc3\xb8rste europeiske bosetterne p\xc3\xa5 \xc3\xb8yene var selfangere sendt p\xc3\xa5 1700-tallet. Selbestanden gikk fort ned og det siste fangstl\xc3\xb8yvet er fra 1828. _NEWLINE_Fra 1830 ble de siste tasmanske aboriginene sendt i eksil til Flinders Island. Det var antatt at de 160 gjenlevende ville v\xc3\xa6re trygge mot europeisk bosetning der. I 1847, etter en konflikt med kommandanten Henry Jeanneret ble de gjenv\xc3\xa6rende 47 aboriginene flyttet til Oyster Cove, en tidligere straffangeleir 56 kilometer s\xc3\xb8r for Hobart.\n_START_SECTION_\nGeografi\n_START_PARAGRAPH_\n\xc3\x98ya er del av delstaten Tasmania og lokalstyret Municipality of Flinders Island sammen med omliggende \xc3\xb8yer med liten bosetning. I 2005 hadde \xc3\xb8ya 897 innbyggere. Den st\xc3\xb8rste bosetningen er Whitemark der \xc3\xb8yas hovedflyplass ligger.  _NEWLINE_\xc3\x98ya er rundt 62 kilometer fra nord til s\xc3\xb8r og 37 kilometer fra \xc3\xb8st til vest. Mount Strzelecki s\xc3\xb8rvest p\xc3\xa5 \xc3\xb8ya er det h\xc3\xb8yeste punktet med 756 moh.\xc2\xa0\xc3\x98ya har et rikt dyreliv og deler av \xc3\xb8ya er nasjonalpark.\n_START_SECTION_\nTransport\n_START_PARAGRAPH_\n\xc3\x98ya har flyvninger til Essendon lufthavn ved Melbourne og Launceston lufthavn ved Launceston p\xc3\xa5 Tasmania. Det g\xc3\xa5r ogs\xc3\xa5 ferger fra Bridport p\xc3\xa5 Tasmania og Port Welshpool p\xc3\xa5 fastlandet.'